cyanic-selkie/wikianc huggingface dataset:
Θερμαινόμενα προιόντα καπνού
Δεν υπάρχουν αξιόπιστα δεδομένα που να υποδεικνύουν ότι τα προϊόντα αυτού του τύπου είναι λιγότερο επιπλαβή από τα άλλα τσιγάρα. Ορισμένες καπνοβιομηχανίες ισχυρίζονται ότι είναι λιγότερο επιβλαβή, όμως αυτό δεν έχει επιβεβαιωθεί. Σύμφωνα με μια εταιρεία που κυκλοφορεί προϊόν της κατηγορίας αυτής, λόγω του ότι η ράβδος καπνού δεν καίγεται, ο ατμός (αερόλυμα) περιέχει σημαντικά χαμηλότερα επίπεδα επιβλαβών χημικών ουσιών από αυτά που βρέθηκαν στον καπνό ενός τσιγάρου.
Κυκλοφορία στην ελληνική αγορά
Στην Ελλάδα κυκλοφορούν τα προϊόντα θέρμανσης καπνού glo και IQOS, των εταιρειών British American Tobacco και Philip Morris International, αντίστοιχα. Τα προϊόντα έχουν αδειοδοτηθεί από το Υπουργείο Υγείας ως μη καπνιζόμενα νέα προϊόντα καπνού. μικρογραφία|Πρωτοποριακές συσκεύες θέρμανσης καπνού Glo
GLO
Τα προϊόντα δυνητικά μειωμένου κινδύνου glo έχουν ως στόχο να προσφέρουν μια ευρεία γκάμα καινοτόμων προϊόντων καπνού. Ξεκινώντας από την πόλη Σεντάι της Ιαπωνίας  το 2016, το glo κατέκτησε γρήγορα την ιαπωνική αγορά, φτάνοντας σήμερα να έχει παρουσία στις σημαντικότερες αγορές παγκοσμίως, όπως στη Ρωσία και στην Ουκρανία. Η British American Tobacco έχει επενδύσει σημαντικά ποσά στην έρευνα και ανάπτυξη των προϊόντων με δυνητικά μειωμένο κίνδυνο. Το glo έφτασε στην Ελλάδα το 2018, προσφέροντας μια εναλλακτική πρόταση καπνίσματος σε χιλιάδες Έλληνες καπνιστές. Το προϊόν είναι διαθέσιμο στα περισσότερα σημεία λιανικής.
IQOS
Η συσκευή IQOS είναι η πρώτη από μία γκάμα εναλλακτικών προϊόντων θέρμανσης καπνού που λέγονται «προϊόντα μειωμένου κινδύνου» (RRPs) τα οποία διατίθενται στο εμπόριο από την Παπαστράτος (θυγατρική της Philip Morris International. ). Μέχρι σήμερα, η συνολική επένδυση που έχει πραγματοποιηθεί πάνω στην Έρευνα και Ανάπτυξη (R&D) αυτών των προϊόντων έχει ξεπεράσει τα 7.2 δισ. δολάρια. Ξεκινώντας το λανσάρισμά του το 2014 στη Ναγκόγια (Ιαπωνία) και το Μιλάνο (Ιταλία), το IQOS έχει σταδιακά ξεδιπλωθεί και σε άλλες χώρες. Μέχρι το τέλος του 2021, ήταν διαθέσιμο σε πάνω από 71 χώρες με σχέδια επέκτασης σε αρκετές ακόμα το 2022 καθώς ενδυναμώνεται η διαδικασία κατασκευής του. .
Pulze
Το 2018 η Imperial Brands ανακοίνωσε την ανάπτυξη μιας συσκευής θέρμανσης καπνού με το όνομα PULZE. Η συσκευή κυκλοφόρησε το 2019 στην αγορά της Ιαπωνίας, ενώ το 2021 άρχισε να κυκλοφορεί και σε χώρες της Ευρώπης όπως η Τσεχία και η Ελλάδα. Η συσκευή αποτελείται από έναν ηλεκτρονικό θερμαντήρα καπνού σε σχήμα στυλό, ο οποίος δέχεται ράβδους καπνού μιας χρήσης. Οι ράβδοι καπνού περιέχουν φίλτρο και πεπιεσμένο καπνό, ο οποίος θερμαίνεται σε υψηλές θερμοκρασίες χωρίς να καίγεται, δημιουργώντας λιγότερη μυρωδιά. H Imperial Brands εκτίμησε πώς τα δύο πρώτα χρόνια κυκλοφορίας του, οι πωλήσεις του προϊόντος θα αγγίξουν τα 2 δις. δολάρια.
Περιγραφή και χρήση
Το σύστημα αποτελείται από ένα φορτιστή στο μέγεθος ενός κινητού τηλεφώνου και μία συσκευή που μοιάζει με στυλό. Μία ράβδος καπνού τοποθετείται μέσα στην συσκευή η οποία μετά την θερμαίνει ανεβάζοντας θερμοκρασία έως τους 350ο C. Το αερόλυμα που απελευθερώνεται περιέχει νικοτίνη και γεύσεις καπνού. Οι χρήστες έχουν επισημάνει ακόμα ότι είναι μειωμένη η μυρωδιά και η οσμή στα ρούχα τους.
Επιπτώσεις στην υγεία
Κάποια ευρήματα από τις εν λόγω έρευνες υποδηλώνουν ότι ο ατμός του καπνού που παράγεται έχει σημαντικά χαμηλότερα επίπεδα επιβλαβών χημικών ουσιών σε σύγκριση με τον καπνό του τσιγάρου. Βασισμένη σε έρευνα που διεξάγεται ως σήμερα, η εταιρεία υποστηρίζει ότι τα ευρήματα «συγκλίνουν στην κατεύθυνση του μειωμένου κινδύνου». Παρ’ όλα αυτά, η συσκευή πωλείται με την ένδειξη ότι η καλύτερη επιλογή είναι η αποφυγή χρήσης καπνού συνολικά.
Τον Δεκέμβριο του 2016, η Philip Morris International υπέβαλε αίτηση αξιολόγησης στον Αμερικανικό Οργανισμό Τροφίμων και Φαρμάκων για το IQOS ώστε να εγκριθεί ως προϊόν καπνού μειωμένου κινδύνου.
Σημειώσεις και παραπομπές
Κατηγορία:Κάπνισμα
Γουλεδιανά Ρεθύμνου
Τα Γουλεδιανά είναι χωριό και έδρα ομώνυμης τοπικής κοινότητος του Δήμου Ρεθύμνης στην Περιφερειακή Ενότητα Ρεθύμνου της Κρήτης. Απέχουν 18 χιλιόμετρα από το Ρέθυμνο, και είναι κτισμένα σε υψόμετρο 540 μέτρα, εντός μικρής κοιλάδος.
Ιστορικά στοιχεία
Στην περιοχή Ονυθέ, ένα πλάτωμα σε υψόμετρο περίπου 700 μέτρα νοτιοανατολικά του χωριού, έχουν έρθει στο φως αρχιτεκτονικά λείψανα που ανήκουν σε ακόμα μη ταυτισμένο οικισμό των ιστορικών χρόνων που διέθετε οχυρωμένη ακρόπολη. Μέχρι τώρα επικρατέστερα είναι τα ονόματα της Οσμίδας και της Φάλλανας. Έχουν ανασκαφεί οικίες και μια αρχαία κρήνη. Τα ευρήματα από τις ανασκαφές χρονολογούνται στην αρχαϊκή εποχή, τον 7ο με 6ο αιώνα π.Χ. Περίπου 2,5 χιλιόμετρα νοτιοανατολικά του χωριού, στη θέση Κερά Ονυθέ έχει ανασκαφεί παλαιοχριστιανική βασιλική μεγάλου μεγέθους (διαστάσεις 31 επί 15 μέτρα), η οποία έχει χρονολογηθεί τον 5ο αιώνα.
Αν και το χωριό δεν αναφέρεται στις ενετικές απογραφές, φαίνεται να ήταν μετόχι. Στην απογραφή του 1881 αναφέρεται στο δήμο Χρωμοναστηρίου ως Γουλεδιανά και είχε 139 κατοίκους, όλοι Χριστιανοί. Στην απογραφή του 1900 είχε 171 κατοίκους. Στην απογραφή του 1920 αναφέρεται ως υπαγόμενη στην κοινότητα Όρους. Το 1925, τα Γουλεδιανά προσαρτήθηκαν στην κοινότητα Καρέ, όμως το 1933 ορίστηκαν έδρα δικής του κοινότητας, η οποία παρέμεινε την Καποδιστριακή διοικητική διαίρεση, οπότε και προσαρτήθηκε στον Δήμο Ρεθύμνης.
Δείτε: Κοινότητα Γουλεδιανών
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Αξιοθέατα
Ο κεντρικός ναός της ενορίας Γουλεδιανών είναι αφιερωμένος στην Αγία Κυριακή. Είναι μονόκλιτος ναός ο οποίος κτίστηκε το 1787 και το ιερό της βρίσκεται εντός σπηλαίου. Άλλες εκκλησίες εντός του χωριού είναι η Aγία Bαρβάρα και το Γενέθλιο της Θεοτόκου. Άλλοι ναοί στην ευρύτερη περιοχή των Γουλεδιανών περιλαμβάνουν τους Παναγία Kερά, Zωοδόχος Πηγή, Kοίμηση της Θεοτόκου, Άγιος Aντώνιος (σπηλαιώδης) και Mεταμόρφωση του Σωτήρα.
Στο πλάτωμα νοτιοανατολικά του χωριού βρίσκεται ο αρχαιολογικός τόπος Ονυθέ, όπου έχουν ανασκαφεί αρχαϊκές οικίες, ακρόπολη και βρίσκεται μια μνημειακή αρχαία κρήνη. Στη θέση Κερά Ονυθέ έχει ανασκαφεί παλαιοχριστιανική βασιλική μεγάλου μεγέθους, με ψηφιδωτό δάπεδο.
Παραπομπές
γουλεδ Κατηγορία:Δήμος Ρεθύμνης
Ρωσικό Πρωτάθλημα Στίβου 1908
Το Ρωσικό Πρωτάθλημα Στίβου 1908 (ρωσικά: Чемпионат России по лёгкой атлетике 1908) ήταν η 1η διοργάνωση του Ρωσικoύ Πρωταθλήματος Στίβου, που διεξήχθη από τον σύλλογο Σπορτ Αγίας Πετρούπολης (ru) («Спорт») προς τιμήν της 20ης επετείου του. Η διοργάνωση πραγματοποιήθηκε στη νήσο Κρεστόφσκι στην Αγία Πετρούπολη μεταξύ 14 και 15 Ιουνίου του 1908.
Στο πρώτο Ρωσικό Πρωτάθλημα Στίβου διεξήχθησαν 10 αγωνίσματα ανδρών και έλαβαν μέρος 45 αθλητές από 6 συλλόγους. Συμμετείχαν οι σύλλογοι Σπορτ Αγίας Πετρούπολης (Спорт Санкт-Петербург), ΡΝΟΛΣ Αγίας Πετρούπολης (РНОЛС Санкт-Петербург), Τάρμο Αγίας Πετρούπολης (Тармо Санкт-Петербург), Νάρβσκι Αγίας Πετρούπολης (Нарвский кружок спортсменов Санкт-Петербург), ο αγγλικός ποδοσφαιρικός σύλλογος Νέβα Αγίας Πετρούπολης (Нева Санкт-Петербург) και η Ουνιόν Ρίγας (Унион Рига). Στο πρωτάθλημα είχαν δικαίωμα συμμετοχής και ξένοι υπήκοοι που ζούσαν στη Ρωσία για τουλάχιστον ένα χρόνο.
Οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα Ρεκόρ πρωταθλήματος. Οι συμμετέχοντες του πρωταθλήματος κατέρριψαν 5 Εθνικά ρεκόρ από τα οποία τα τρία ήταν του Νικολάι Νεκλεπάγιεφ.
Στον πίνακα των μεταλλίων την πρώτη θέση κατέκτησε η Σπορτ Αγίας Πετρούπολης με 6 χρυσά μετάλλια και 16 συνολικά. Η Ουνιόν Ρίγας κέρδισε το δεύτερο μεγαλύτερο αριθμό χρυσών μεταλλίων (4) και 8 μετάλλια συνολικά. Την τρίτη θέση κατέκτησε η Τάρμο Αγίας Πετρούπολης με 3 μετάλλια συνολικά.
Αποτελέσματα
1908 | 1909 | 1910
Βιβλιογραφία
Κατηγορία:Ρωσικά Πρωταθλήματα Στίβου Κατηγορία:Στίβος το 1908 Κατηγορία:Αγία Πετρούπολη
Σάσα Τσάτζο
H Σάσα Τσάτζο (Саша Чађо, γεννημένη στις 13 Ιουλίου 1989) είναι επαγγελματίας αθλήτρια Σερβικής καταγωγής στη καλαθοσφαίριση γυναικών, που παίζει για το Πανεπιστήμιο Κωνσταντινούπολης ΣΚ της Τουρκικής Λίγκας. Εκπροσωπεί επίσης την Εθνική Σερβίας (καλαθοσφαίριση γυναικών).
Διεθνής καριέρα
Εκπροσώπησε την Εθνική Σερβίας (καλαθοσφαίριση) στο Ευρωπαϊκό Πρωτάθλημα Καλαθοσφαίρισης Γυναικών 2015 στη Βουδαπέστη, όπου κέρδισε το χρυσό μετάλλιο και προκρίθηκε στους Ολυμπιακούς Αγώνες του 2016, πρώτη στην ιστορία για τη Σερβική ομάδα.
Εξωτερικοί σύνδεσμοι
Κατηγορία:Καλαθοσφαιριστές στους Θερινούς Ολυμπιακούς Αγώνες 2020 Κατηγορία:Ολυμπιονίκες της καλαθοσφαίρισης Κατηγορία:Καλαθοσφαιριστές στους Θερινούς Ολυμπιακούς Αγώνες 2016 Κατηγορία:Σούτινγκ γκαρντ Κατηγορία:Σερβοβόσνιοι
Άγιοι Θεόδωροι Φιλίων Αχαΐας
Οι Άγιοι Θεόδωροι είναι μικρός οικισμός της πρώην Επαρχίας Καλαβρύτων του Νομού Αχαΐας. Διοικητικά ανήκει στην Τοπική Κοινότητα Φιλίων της Δημοτικής Ενότητας Κλειτορίας του Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011.
Τοποθεσία
Οι Άγιοι Θεόδωροι απέχουν 7,9 χλμ. από την Κλειτορία, έδρα της Δημοτικής Ενότητας στην οποία ανήκουν. Είναι ορεινός οικισμός σε υψόμετρο 449 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 ο οικισμός βρέθηκε να έχει 9 κατοίκους.
Διοικητική ιστορία
Οι Άγιοι Θεόδωροι αναγνωρίστηκαν ως οικισμός το 1981 και προσαρτήθηκαν στην τότε Κοινότητα Φιλίων. Το 1998 με την εφαρμογή της διοικητικής διαίρεσης του σχεδίου "Καποδίστριας" ο οικισμός εντάχθηκε στο Δήμο Λευκασίου ως τμήμα του Δημοτικού Διαμερίσματος Φιλίων. Από το 2011 βάσει της διοικητικής μεταρρύθμισης "Καλλικράτης" αποτελούν οικισμό της Τοπικής κοινότητας Φιλίων του διευρυμένου Δήμου Καλαβρύτων.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Λευκασίου Κατηγορία:Δήμος Καλαβρύτων
Αρταβάνης
Πρώιμη ζωή
Ο Αρταβάνης ήταν απόγονος τού βασιλικού αρμενικού Οίκου των Αρσακιδών, της οποίας τα μέλη ενός κλάδου εκείνη την εποχή είχαν αναγνωριστεί ως αυτόνομοι τοπικοί πρίγκιπες στις ανατολικές παρυφές της Ανατολικής Ρωμαϊκής Αυτοκρατορίας. Ο πατέρας του ονομαζόταν Ιωάννης και είχε έναν αδελφό επίσης τον Ιωάννη.
Εξέγερση κατά του Βυζαντίου
Το 538/539 ο Αρταβάνης, τότε φαινομενικά ακόμη νεαρός άνδρας, συμμετείχε στη συνωμοσία των Αρμενίων εναντίον του Ακάκιου, του ανθυπάτου της Πρώτης Αρμενίας, του οποίου οι βαρείς φόροι και η σκληρή συμπεριφορά ήταν πολύ δυσάρεστοι. Ο ίδιος ο Αρτάβανος σκότωσε τον Ακάκιο. Λίγο αργότερα, σε μία συμπλοκή μεταξύ των επαναστατών και του βυζαντινού στρατού στο Οινοχάλακον, ο Αρταβάνης μπορεί να σκότωσε τον βυζαντινό στρατηγό Σίττα, τον οποίο έστειλε ο Ιουστινιανός Α΄ για να καταπνίξει την εξέγερση (ο Προκόπιος παρέχει δύο αφηγήσεις, μία που αποδίδει το τέλος του Σίττα στον Αρταβάνη και μία άλλη σε έναν κατά τα άλλα άγνωστο Αρμένιο με το όνομα Σολομών). Ο πατέρας του Αρταβάνη προσπάθησε να διαπραγματευτεί μία συμφωνία με τον διάδοχο του Σίττα, Βούζη, αλλά δολοφονήθηκε από τον τελευταίο. Αυτή η πράξη ανάγκασε τον Αρταβάνη και τους οπαδούς του να ζητήσουν τη βοήθεια του Σασσανίδη Πέρση ηγεμόνα, Χοσρόη Α' (βασ. 531–579). Περνώντας στο περσικό έδαφος, τα επόμενα χρόνια ο Αρταβάνης και όσοι τον ακολούθησαν συμμετείχαν στις εκστρατείες του Χοσρόη Α΄ κατά των Βυζαντινών.
Υπηρεσία στην Αφρική
Κάποια στιγμή γύρω στο 544, ίσως ήδη από το 542, ο Αρταβάνης, ο αδελφός του Ιωάννης και αρκετοί άλλοι Αρμένιοι προσχώρησαν στους Βυζαντινούς. δεξιά|μικρογραφία|250x250εσ| Η Αφρική με τις επαρχίες Βυζακηνή, Ζευγιτανή και Νουμιδία.
Ο Αρταβάνης στην Κωνσταντινούπολη και η συνωμοσία κατά του Ιουστινιανού Α΄
δεξιά|μικρογραφία|271x271εσ| Ο Αυτοκράτορας Ιουστινιανός Α' (βασ. 527–565).
Πηγές
Κατηγορία:Πρόσωπα του Γοτθικού Πολέμου (535-554) Κατηγορία:Βυζαντινή Σικελία Κατηγορία:Βυζαντινοί στρατηγοί Κατηγορία:Βυζαντινοί αρμενικής καταγωγής Κατηγορία:Αρμένικη αριστοκρατία Κατηγορία:Βυζαντινοί του 6ου αιώνα
Νέβαν
Το Νέβαν (Navan, προφορά:, Ιρλανδικά: an Uaimh) είναι η πρωτεύουσα της κομητείας Μιθ στη Δημοκρατία της Ιρλανδίας. Το 2016 η πόλη και τα προάστια της είχαν πληθυσμό 31.689 κατοίκων, όντας η 5η μεγαλύτερη πόλη και ο 10ος μεγαλύτερος αστικός οικισμός στην Ιρλανδία. Το Νέβαν βρίσκεται κατά μήκος του ποταμού Μπόιν και η συμβολή των ποταμών Μπλακγουότερ και Μπόιν βρίσκεται στην πόλη.
Mitsubishi Ki-30
Το Mitsubishi Ki-30 (ονομασία του Ιαπωνικού Αυτοκρατορικού Στρατού: Ελαφρύ Βομβαρδιστικό Τύπου 97, συμμαχική ονομασία αναφοράς: Ann) ήταν ελαφρύ βομβαρδιστικό του Β΄ Παγκοσμίου Πολέμου. Επρόκειτο για ένα μονοκινητήριο, μεσοπτέρυγο μονοπλάνο με σταθερό σύστημα προσγείωσης και επιμήκες κόκπιτ. Ήταν το πρώτο ιαπωνικό αεροσκάφος το οποίο προωθούνταν από σύγχρονο αστεροειδή κινητήρα διπλής σειράς.
Νέβαν
Ιστορία και ονομασία
Το Νέβαν είναι πόλη που ιδρύθηκε από Νορμανδούς: Ο Χιού ντε Λέισι, στον οποίο παραχωρήθηκε το αξίωμα του Λόρδου του Μιθ το 1172, απένειμε την Βαρονεία του Νέβαν σε έναν από τους ιππότες του, τον Τζόσελιν ντε Ανγκούλο, ο οποίος κατασκεύασε ένα φρούριο στο οποίο αναπτύχθηκε η πόλη.
Mitsubishi Ki-30
Σχεδιασμός και ανάπτυξη
Το Ki-30 αναπτύχθηκε προκειμένου να καλυφθεί απαίτηση που εξέδωσε τον Μάιο του 1939 ο Ιαπωνικός Αυτοκρατορικός Στρατός και αφορούσε στην αντικατάσταση του ελαφρού βομβαρδιστικού Kawasaki Ki-3 από νέο τύπο αποκλειστικά εγχώριας σχεδίασης και κατασκευής. Ζητήθηκε από τις εταιρείες Mitsubishi και Kawasaki να κατασκευάσουν μέχρι τον Δεκέμβριο του 1936 από δύο πρωτότυπα έκαστη. Η προδιαγραφές του αυτοκρατορικού στρατού περιέγραφαν ένα αεροσκάφος με μέγιστη ταχύτητα 400 km/h στα 3000 m, συνήθες επιχειρησιακό ύψος πτήσης στα 2000 m-4000 m και δυνατότητα ανόδου στα 3000 m εντός οκτώ λεπτών. Σε ό,τι αφορά το προωστικό σύστημα δόθηκαν τρεις επιλογές: ο αστεροειδής κινητήρας Mitsubishi Ha-6 μέγιστης ισχύος 825 hp, ο επίσης αστεροειδής Nakajima Ha-5 (850 hp) ή ο εν σειρά κινητήρας Kawasaki Ha-9-IIb (850 hp). Το αεροσκάφος θα έπρεπε να έχει δυνατότητες κάθετης εφόρμησης, θα μπορούσε να φέρει φορτίο βομβών 300 kg για τις περισσότερες αποστολές, το οποίο θα μπορούσε να ανέλθει στα 450 kg και θα έπρεπε να είναι οπλισμένο με ένα εμπρόσθιο και ένα οπίσθιο πολυβόλο.
Νέβαν
Ιστορία και ονομασία
Το Νέβαν είναι μια από τις λίγες πόλεις του κόσμου που το όνομά της αποτελεί παλίνδρομο, διαβάζεται δηλαδή και από τις δύο κατευθύνσεις. Παραλλαγές της λέξης Navan χρησιμοποιούνται από τη Νορμανδική εποχή. Θεωρείται πως προέρχεται από την ιρλανδική φράση an Uamhain που σημαίνει «σπήλαιο/υπόγειος», παραλλαγή της οποίας είναι η συνηθισμένη Ιρλανδική ονομασία an Uaimh. Το 1922, όταν ιδρύθηκε το Ελεύθερο Ιρλανδικό Κράτος, το an Uaimh υιοθετήθηκε ως το μοναδικό επίσημο όνομα της πόλης. Ωστόσο απέτυχε να γίνει δημοφιλές στα Αγγλικά και έτσι το 1971 η ονομασία της πόλης έγινε και πάλι Νέβαν στα αγγλικά.
Mitsubishi Ki-30
Σχεδιασμός και ανάπτυξη
Το αρχικό πρωτότυπο της Mitsubishi πραγματοποίησε την παρθενική του πτήση στις 28 Φεβρουαρίου 1937. Προωθούνταν από τον κινητήρα Ha-6 ο οποίος έστρεφε τρίφυλλη έλικα μεταβλητού βήματος. Αρχικά είχε σχεδιαστεί με ανασυρόμενο σύστημα προσγείωσης, όμως οι δοκιμές στην αεροδυναμική σήραγγα έδειξαν ότι η βελτίωση στα αεροδυναμικά χαρακτηριστικά και κατά συνέπεια στις επιδόσεις του αεροσκάφους ήταν αμελητέα και δεν δικαιολογούσε το επιπλέον βάρος και την πολυπλοκότητα του ανασυρόμενου μηχανισμού. Κατά συνέπεια επιλέχθηκε η χρήση σταθερού συστήματος προσγείωσης.
Νέβαν
Οικονομία
Το Ορυχείο Τάρα, το μεγαλύτερο ορυχείο μολύβδου και ψευδάργυρου βρίσκεται στο Νέβαν. Η πόλη ήταν παραδοσιακά γνωστή για τα χαλιά της (η εταιρεία Navan Carpets έκλεισε το 2003 ) και για την ακμάζουσα βιομηχανία επίπλων (Beechmount Home Park). Και οι δύο έχουν πλέον συρρικνωθεί ή έχουν διακόψει τη λειτουργία τους, ως αποτέλεσμα της μετακίνησης των βιομηχανιών σε φθηνότερες τοποθεσίες όπως η Ανατολική Ευρώπη. Παρ' όλα αυτά το Νέβαν επεκτάθηκε μαζί με την Ιρλανδική Οικονομία και έγινε μια τεράστια πόλη κοιτώνας λόγω της εγγύτητας με το Δουβλίνο. Μετά την παγκόσμια οικονομική κρίση και την κατάρρευση της Ιρλανδικής οικονομίας το 2008, το Νέβαν συρρικνώθηκε και πάλι. Η απασχόληση στην εξορυκτική βιομηχανία παρέμεινε σταθερή, ωστόσο οι τριτογενείς υπηρεσίες που εξαρτώνται από την κατανάλωση των κατοίκων υπέφεραν. left|thumb|Ο σιδηρόδρομος των ορυχείων Τάρα στο Ναβάν.
Mitsubishi Ki-30
Σχεδιασμός και ανάπτυξη
Το δεύτερο πρωτότυπο, με τον ελαφρώς ισχυρότερο κινητήρα Nakajima Ha-5, ολοκληρώθηκε τον ίδιο μήνα. Και τα δύο πρωτότυπα ήταν μήνες με δύο μήνες καθυστέρηση σε σχέση με το αρχικό χρονοδιάγραμμα κάλυπταν δε όλες τις απαιτήσεις της προδιαγραφής με εξαίρεση το γεγονός πως ήσαν υπέρβαρα. Η μέγιστη ταχύτητα του δεύτερου πρωτοτύπου έφθασε τα 432 km/h σε ύψος 4000 m γεγονός που οδήγησε τον αυτοκρατορικό στρατό να παραγγείλει δεκαέξι αεροσκάφη δοκιμών/προπαραγωγής. Αυτά ήταν έτοιμα τον Ιανουάριο του 1938 και δεδομένων των ικανοποιητικών αποτελεσμάτων των δοκιμών ο στρατός ζήτησε την ένταξη του Ki-30 σε παραγωγή τον Μάρτιο του ίδιου έτους.
Νέβαν
Σιδηρόδρομος
Η πόλη διαθέτει αποκλειστικά μια εμπορευματική σιδηροδρομική γραμμή, η οποία περνά από τον πρώην σιδηροδρομικό σταθμό του Νέβαν. Το Νέβαν ήταν σιδηροδρομικό σταυροδρόμι, με την γραμμή GNR(I) από τη Ντρόεντε στο Όλντκασλ και τη γραμμή MGWR από το Κίνγκσκορτ στο Κλονσίλα (στη γραμμή από το Δουβλίνο στο Σλάιγκο) περνούν από την πόλη και συνδέονται στον Σιδηροδρομικό Κόμβο του Νέβαν.
Mitsubishi Ki-30
Σχεδιασμός και ανάπτυξη
Μέχρι τον Απρίλιο του 1940 η Mitsubishi είχε κατασκευάσει 618 αεροσκάφη, ενώ 68 ακόμη κατασκευάστηκαν στις εγκαταστάσεις της Tachikawa μέχρι τον Σεπτέμβριο του 1941. Συνολικά παρήχθησαν, συμπεριλαμβανομένων των πρωτοτύπων, 704 μονάδες.
Νέβαν
Σιδηρόδρομος
Η γραμμή GNR(I) από το Νέβαν στο Όλντκασλ και η γραμμή MGWR από το Κλονσίλα στο Νέβαν έκλεισαν το 1963, αφήνοντας τις γραμμές από τη Ντρόεντε στο Κίνγκσκορτ ανεκμετάλλευτες. Διακλάδωση από τα Ορυχεία Τάρα από το Νέβαν στο Όλντκασλ αποκαταστάθηκε το 1977.
Mitsubishi Ki-30
Επιχειρησιακή ιστορία
Τα Ki-30 πραγματοποίησαν το επιχειρησιακό τους ντεμπούτο την άνοιξη του 1938, εν μέσω του Β΄ Σινοϊαπωνικού Πολέμου. Αποδείχθηκαν αξιόπιστα και αποτελεσματικά στην αποστολή τους όταν υπήρχε επαρκής κάλυψη από φίλια μαχητικά. Θετικά ήταν τα αποτελέσματα της δράσης των Ki-30 και κατά τα αρχικά του πολέμου του Ειρηνικού, όπου χρησιμοποιήθηκαν εκτεταμένα στις επιχειρήσεις κατάληψης των Φιλιππίνων. Παρόλα αυτά, εάν τα Ki-30 αντιμετώπιζαν συμμαχικά μαχητικά χωρίς κάλυψη είχαν μεγάλες απώλειες με τον αριθμό των καταρριφθέντων Ki-30 να αυξάνεται γοργά. Μέχρι τα τέλη του 1942 όλα τα Ki-30 είχαν αποσυρθεί από τις μονάδες πρώτης γραμμής και τα περισσότερα χρησιμοποιούνταν πλέον ως εκπαιδευτικά. Στα καταληκτικά στάδια της σύρραξης πολλά χρησιμοποιήθηκαν σε αποστολές καμικάζι.
Νέβαν
Σιδηρόδρομος
Από το 2005 η σιδηροδρομική γραμμή χρησιμοποιείται αποκλειστικά από τους Ιρλανδικούς Σιδηροδρόμους (Iarnród Éireann) για τη μεταφορά εμπορευμάτων από το ορυχείο μολύβδου και ψευδαργύρου στο λιμάνι του Δουβλίνου. Η γραμμή από το Κίνγκσκορτ χρησιμοποιήθηκε για τη μεταφορά γύψου μέχρι σχετικά πρόσφατα, αλλά πλέον δεν χρησιμοποιείται.
Mitsubishi Ki-30
Επιχειρησιακή ιστορία
Από τα τέλη του 1940 η Βασιλική Ταϊλανδέζικη Αεροπορία ενέταξε τον τύπο στην δύναμή της. Τον Ιανουάριο του 1941 τα ταϊλανδέζικα Ki-30 έλαβαν μέρος σε επιχειρήσεις ενάντια στις γαλλικές δυνάμεις που βρίσκονταν στην Γαλλική Ινδοκίνα. Συνολικά παραδόθηκαν 24 αεροσκάφη, στα οποία τα πληρώματά τους έδωσαν το προσωνύμιο Ναγκόγια.
Νέβαν
Σιδηρόδρομος
Έγινε τοπική εκστρατεία για την επαναλειτουργία της γραμμής από το Κλονσίλα στο Νέβαν, ως προαστιακού σιδηροδρόμου του Δουβλίνου, αρχικά μέσω της υπάρχουσας γραμμής της Ντρόεντε και στη συνέχεια με τη χάραξη απευθείας γραμμής από το Δουβλίνο μέσω Ντανμπόιν. Το σχέδιο Transport 21 προβλέπει την επανεκκίνηση των δρομολογίων της Κλονσίλα σε δύο στάδια, αρχικά με το σύστημα στάθμευσης και επιβίβασης στον αυτοκινητόδρομο M3 στο Πέις το 2009 και αργότερα με επέκταση στο Νέβαν μέχρι το 2015. Το πρώτο στάδιο του προγράμματος μέχρι το Πέις της Κομητείας Μιθ ολοκληρώθηκε το 2010 και η ημερήσια προαστιακή σύνδεση στο Σταθμό του Δουβλίνου ξεκίνησε στις 2 Σεπτεμβρίου 2010. Το δεύτερο στάδιο της σιδηροδρομικής σύνδεσης με το Νέβαν αναβλήθηκε επ' αόριστον λόγω των περικοπών στον κρατικό προϋπολογισμό τον Ιούλιο του 2010.
Mitsubishi Ki-30
Εξωτερικοί σύνδεσμοι
Κατηγορία:Αεροσκάφη Mitsubishi Κατηγορία:Αεροσκάφη του Μεσοπολέμου Κατηγορία:Αεροσκάφη του Β' Παγκοσμίου Πολέμου Κατηγορία:Εμβολοκινητήρια στρατιωτικά αεροσκάφη Κατηγορία:Βομβαρδιστικά αεροσκάφη
Νέβαν
Οδικές μεταφορές
Το Νέβαν εξυπηρετείται από πολλά δρομολόγια λεωφορείων. Ωστόσο η πόλη δεν διαθέτει ακόμη κεντρικό σταθμό λεωφορείων και υπάρχουν τέσσερις ξεχωριστές στάσεις στην πόλη, που η καθεμιά εξυπηρετεί ξεχωριστά δρομολόγια. Τα περισσότερα δρομολόγια γίνοται από την εταιρεία Bus Éireann. Το πιο συχνό δρομολόγιο είναι το 109 προς το Δουβλίνο.
Η εταιρεία Sillan εξυπηρετεί επίσης την πόλη. Η Royal Breffni Tours πραγματοποιεί δρομολόγια προς το Τεχνολογικό Ινστιτούτο του Ντάνταλκ. Η Streamline Coaches πραγματοποιεί δρομολόγια προς το NUI Maynooth.
Εκπαίδευση
thumb|150px|Η Εκκλησία της Αγίας Μαίρης Στο Νέβαν υπάρχει πληθώρα σχολείων δευτεροβάθμιας εκπαίδευσης, συμπεριλαμβανομένων ιδιωτικών θρησκευτικών και δημόσιων διαθρησκευτικών και μη θρησκευτικών σχολείων. Το Κλασικό Σχολείο Σεντ Πάτρικς είναι Ρωμαιοκαθολικό σχολείο αρρένων. Το Γυμνάσιο Λορέτο Σεντ Μάικλς στη Μονή Λορέτο και το Γυμνάσιο Σεντ Τζόζεφς στη Μονή Μέρσι είναι αμφότερα Ρωμαιοκαθολικά μοναστηριακά σχολεία θηλέων. Το Coláiste na Mí είναι σχολείο της Επιτροπής Επαγγελματικής Εκπαίδευσης στο Τζόνσταουν, το οποίο άρχισε να λειτουργεί το 2013. Το Κολλέγιο Μποφόρ είναι ένα μεγάλο δημόσιο διαθρησκευτικό επαγγελματικό σχολείο. Το Γυμνάσιο Abylity είναι μη θρησκευτικό σχολείο, το οποίο ανήκει στο σύλλογο γονέων του και έχει δίδακτρα.
Στο Νέβαν και τη γύρω περιοχή υπάρχει πληθώρα σχολείων πρωτοβάθμιας εκπαίδευσης, συμπεριλαμβανομένου του Καθολικού Δημοτικού Σχολείου αρρένων Scoil Mhuire, το οποίο αρχικά διευθυνόταν από τους Αδελφούς ντε λα Σαλ. Ο Πιρς Μπρόσναν ήταν πρώην μαθητής τους στο St. Anne's Loreto, το οποίο βρίσκεται δίπλα από την Καθολική Εκκλησία της Αγίας Μαίρης και κοντά στο St. Joseph's Mercy. Ακόμη υπάρχουν τα δημοτικά σχολεία St. Paul's, St. Ultan's και St. Oliver's. Το Scoil Éanna είναι το μοναδικό γαελικό σχολείο της πόλης. Το μοναδικό γυμνάσιο της Εκκλησίας της Ιρλανδίας, το Σχολείο Πρέστον, έκλεισε τη δεκαετία του 1970. Πλέον εκεί είναι ο χώρος του εμπορικού κέντρου της πόλης. Υπάρχει δημοτικό σχολείο της Εκκλησίας γνωστό ως Flowerfield School, σε νέο χώρο στη Λεωφόρο Connolly. Αρχικά βρισκόταν στην περιοχή Φλάουερφιλντ, στην κύρια αρτηρία προς την Ντρόεντε, σε κτήριο που μετατράπηκε σε ιδιωτικά καταλύμματα. Υπάρχει ακόμη πολυθρησκευτικό δημοτικό σχολείο στην οδό Commons Road.
Άνθρωποι
thumb|Ο Σερ [[Φράνσις Μποφόρ]] thumb|Ο Πιρς Μπρόσναν στην Μπερλινάλε του 2014 Το Νέβαν είναι ο τόπος γέννησης του Πιρς Μπρόσναν, ο οποίος έπαιξε και τον ρόλο του James Bond. Η τηλεοπτική προσωπικότητα Έκτορ Ο Οχαγκάιν και οι κωμικοί Ντίλαν Μόραν, Τόμι Τίερναν και ο κωμικός συγγραφέας Άρθουρ Μάθιους κατάγονται επίσης από το Νέβαν.
Αθλητισμός
thumb|300px|left|Ιπποδρομίες στο Νέβαν (Σεπτέμβριος 2007)
Η Walterstown GFC ιδρύθηκε το 1902 στα προάστια του Νέβαν και κατέχει 5 τίτλους της Meath Senior Championships και 2 τίτλους της Leinster Senior Championships. Η ομάδα πλέον συλλέγει παίκτες, άνδρες και γυναίκες από όλες τις ηλικιακές ομάδες.
Η Simonstown GFC και η Bective GFC είναι δύο ακόμη ομάδες με έδρα το Νέβαν.
Το Páirc Tailteann βρίσκεται στο Νέβαν και είναι έδρα ομάδων ποδοσφαίρου και κέρλινγκ.
Η Navan R.F.C. κέρδισε πάνω από 186 τρόπαια τη δεκαετία του 1960 και πλέον βρίσκεται στην 3η κατηγορία της All Ireland League (AIL).
Η Knockharley Cricket Club ιδρύθηκε το 1982 και είναι ο μοναδικός σύλλογος κρίκετ στην Κομητεία Μιθ που αγωνίζεται στην Leinster Cricket Union. Η πιο πρόσφατη επιτυχία του συλλόγου συνέβη το 2006, όταν η πρώτη ομάδα κέρδισε το Middle 2 Leinster Cup επικρατώντας της Mullingar στο Νορθ Κίλντεαρ.
Η Parkvilla Football Club ιδρύθηκε το 1966 και αγωνίζεται στην κατηγορία 1Β της Leinster Senior League. Έχουν ένα εξαιρετικά επιτυχημένο τμήμα παίδων/κορασίδων, το οποίο συνεχώς κέρδιζε τις καλύτερες θέσεις στο Σχολικό Πρωτάθλημα North Eastern Counties. Ο σύλλογος τιμήθηκε από το δημοτικό συμβούλιο του Νέβαν το 2006 για τη συμβολή του στον αθλητισμό της πόλης και η Parkvilla Belles (γυναικεία ομάδα) τιμήθηκε με τον ίδιο τρόπο το 2014, όταν έγινε η τελευταία ομάδα που έλαβε την τιμή αυτή πριν την διάλυση του δημοτικού συμβουλίου. Η έδρα τους είναι το Στάδιο Κλέρμοντ στην Commons Road, το οποίο μοιράζονται με την Navan Athletic Club.
Ιπποδρομίες, τόσο αγώνες National Hunt όσο και αγώνες Flat, λαμβάνουν χώρα στο τοπικό ιπποδρόμιο.
Αδελφοποίησεις
Υπάρχει πρωτοβουλία αδελφοποίησης του Νέβαν με το Νέβαν στο Οντάριο του Καναδά, το οποίο έλαβε το όνομα του από τον Μάικλ Ο'Μίρα από το Νέβαν της Ιρλανδίας, ο οποίος έστησε εμπορικό σταθμό στον Καναδά την δεκαετία του 1840, που έγινε ταχυδρομικός σταθμός με την ονομασία Νέβαν. Το Νέβαν του Οντάριο είναι πλέον χωριό στα περίχωρα της Οττάβα με πληθυσμό περίπου 3.500 κατοίκων. Η Πρωτοβουλία Navan2Navan Community στήθηκε το 2012 για την σύσφιξη των δεσμών μεταξύ των δύο πόλεων.
Τέχνες
Στην οδό Railway στο Νέβαν βρίσκεται η έδρα της Γκαλερί Τέχνης Solstice, η οποία λειτουργεί από το Κομητειακό Συμβούλιο του Μιθ και στην οποία λαμβάνουν χώρα εκθέσεις ανά τακτά διαστήματα.
Το Meath Arts Group είναι πολύ ενεργό στην περιοχή.
Δημόσια τέχνη
Sniomh από την Μπέτι Νιούμαν Μαγκάιρ μπροστά από τον Πυροσβεστικό Σταθμό του Νέβαν. Πρόκειται για γλυπτό εμπνευσμένο από την κίνηση του νερού και τη συμβολή των ποταμών Μπόιν και Μπλάκγουοτερ.
The Fifth Province από τον Ρίτσαρντ Κινγκ στην παράκαμψη του Νέβαν. Το γλυπτό συμβολίζει τα ιδανικά της πολιτιστικής ενσωμάτωσης όλων των λαών της Ιρλανδίας και αποτελείται από τέσσερεις κλάδους και ένα όρθιο στέλεχος, συμβολίζοντας την άνθιση της ελπίδας και της ειρήνης.
Ο Ταύρος, σχέδιο του γλύπτη Κόλιν Γκρέχαν, είναι εξέχον κομμάτι δημόσιας τέχνης. Βρίσκεται στην πλατεία Αγοράς της πόλης και είναι άγαλμα ασβεστόλιθου βάρους 16 τόννων με παράσταση ενός ταύρου που συγκρατείται από δύο ανθρώπους, εικόνα που μνημονεύει την ιστορική αγορά ταύρων που λάμβανε χώρα στην περιοχή.
Το άγαλμα έγινε αντικείμενο διαμάχης σχετικά με το κόστος κατασκευής του, που υπολογίζεται στα 8,7 εκατομμύρια €, καθώς και την τοποθεσία του. Ο Πάντι Πράιλ από την περιοχή σημείωσε πως «Κάποιος που έρχεται από το Τίμονς Χίλ, μια από τις κύριες εισόδους της πόλης, θα μπαίνει στο Νέβαν έχοντας μπροστά του τα οπίσθια του ταύρου. Είναι το πιο τρελό πράγμα που έχει τοποθετηθεί διαχρονικά». Οι ενστάσεις κατά του αγάλματος καθυστέρησαν την ανέγερσή του για 8 χρόνια.
Πάρκο Μπλάκγουοτερ Το Πάρκο Μπλάκγουοτερ βρίσκεται σε χώρο έκτασης 28 εκταρίων (66 στρεμμάτων) στο Άμπειλαντς του Νέβαν, μεταξύ του Windtown Road και του ποταμού Μπλάκγουοτερ. Το πάρκο διαθέτει ευρεία κλίμακα εγκαταστάσεων, όπως γήπεδο ράγκμπι, ποδοσφαίρου, καθώς και γαελικών αθλημάτων, ενώ επίσης υπάρχει παιδική χαρά. Το Κομητειακό Συμβούλιο του Μιθ έχει σκοπό να συνεχίσει να επενδύει στην ανάπτυξη περισσότερων εγκαταστάσεων στο πάρκο.
Ροζάριο Φλόρες
Η Ροζάριο ντελ Κάρμεν Γκονζάλες Φλόρες (Rosario del Carmen González Flores ; 4 Νοεμβρίου 1963), περισσότερο γνωστή ως Ροζάριο Φλόρες (Rosario Flores), είναι Ισπανίδα τραγουδίστρια, κάτοχος δυο βραβείων Grammy.
Γεννήθηκε στη Μαδρίτη της Ισπανίας και είναι η κόρη του Αντόνιο Γκονζάλες και της διάσημης τραγουδίστριας Λόλα Φλόρες. Είναι η αδερφή της τραγουδίστριας Λολίτα Φλόρες και του τραγουδιστή-στιχουργού Αντόνιο Φλόρες. Έχει μια κόρη με τον Κάρλος Ορεγιάνα. Ο δεύτερος γιος της, Πέδρο Αντόνιο, γεννήθηκε στις 21 Ιανουαρίου 2006, την ίδια ημέρα με τη μητέρα της Λόλα Φλόρες. Η Ροζάριο και ο Πέδρο Λαζάγκα, ο σύντροφός της και πατέρας του δεύτερου γιου της, γνωρίστηκαν στα γυρίσματα της ταινίας του Πέδρο Αλμοδοβάρ Hable con ella το 2001.
Εξωτερικοί σύνδεσμοι
Κατηγορία:Ισπανίδες τραγουδίστριες
Πυθοκλής ο Σικυώνιος
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Drachma,%20244-208%20BC,%20Olympia.%20134-143th%20Olympiad.jpg|μικρογραφία|[[Δραχμή της Ολυμπίας, χρονολογούμενη μεταξύ 134ης (244 π.Χ.) και 143ης (208 π.Χ.) διοργάνωσης των αγώνων]]
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι Σικυώνιοι ολυμπιονίκες Κατηγορία:Αρχαίοι ολυμπιονίκες (3ος αιώνας π.Χ.)
Βαλεντίνος (στασιαστής)
Ο Αμμιανός Μαρκελλίνος καταγράφει ότι ο Βαλεντίνος, λατιν.: Valentinus, ήταν ένας από την Παννονία, τού οποίου ο κουνιάδος Μαξιμίνος (έπαρχος του πραιτωρίου) ήταν κοντά στον Αυτοκράτορα Βαλεντινιανό Α΄. Έχοντας διαπράξει κάποιο σοβαρό έγκλημα, μπόρεσε να μετατραπεί η ποινή του σε εξορία στη Βρετανία, όπου διέμενε την εποχή της Μεγάλης Συνωμοσίας.
Βιβλιογραφικές αναφορές
Κατηγορία:Εκτελεσθέντες Αρχαίοι Ρωμαίοι
Πλατεία Μεταξουργείου
Η Πλατεία Μεταξουργείου είναι πλατεία στην Αθήνα και η ιστορικότερη της ομώνυμης συνοικίας. Βρίσκεται στη συμβολή των οδών Λένορμαν και Αχιλλέως, περίπου στο κέντρο της συνοικίας. Είναι σημαντικό να σημειωθεί για όσους δεν είναι εξοικειωμένοι με την πόλη των Αθηνών ότι η πλατεία Μεταξουργείου δεν πρέπει να συγχέεται με την πλατεία Καραϊσκάκη, την μεγαλύτερη και πιο γνωστή της περιοχής όπου βρίσκεται και ο σταθμός του μετρό. Η πλατεία έμεινε γνωστή με αυτό το όνομα από ένα εργοστάσιο κατασκευής μεταξωτών υφασμάτων που ιδρύθηκε εκεί το 1835, το οποίο με πάροδο του χρόνου έμεινε για όλη την ευρύτερη περιοχή. Το εργοστάσιο εγκαταστάθηκε στο ημιτελές μέγαρο του πρίγκιπα Γεωργίου Καντακουζηνού, που υπάρχει ακόμα και σήμερα στις οδούς Μ. Αλεξάνδρου, Μυλλέρου και Γιατράκου. Από τη πλατεία Μεταξουργείου ξεκινούσαν και οι αποκριάτικες ατραξιόν της παλιάς πόλης των Αθηνών, όπως το γαϊτανάκι. Κάποτε η πλατεία ήταν διπλάσια σε έκταση από τη σημερινή. Όμως η διαπλάτυνση της οδού Αχιλλέως, που ήταν ένας μικρός στενός δρόμος, με σκοπό να επικοινωνήσει η Αθήνα με την Εθνική Οδό Αθηνών – Κορίνθου, είχε ως αποτέλεσμα η μισή περίπου πλατεία να εξαφανιστεί.
Η πλατεία είναι γνωστή για την μαρμάρινη κρήνη της, η οποία φιλοτεχνήθηκε από άγνωστο καλλιτέχνη το 1853 έχοντας ως πρότυπο το μνημείο του Λυσικράτη. Αποτελείται από κυκλικό θόλο με περιστύλιο ιωνικού ρυθμού που εδράζεται πάνω σε οκτάπλευρο βάθρο. Η κρήνη τοποθετήθηκε αρχικά επί δημαρχίας Ιωάννη Κόνιαρη (1853-1854) στην Πλατεία Δημοπρατηρίου (μεταξύ των οδών Μητροπόλεως – Αιόλου και Κηρυκείου) στην αριστερή πλευρά προς της οδού Αιόλου και δίπλα στην οικία του στρατηγού Κίτσου Τζαβέλα. Λόγω της έντονης κίνησης και συνωστισμού που υπήρχε εκεί η κρήνη μεταφέρθηκε στη σημερινή της τοποθεσία το 1925. Για πολλά χρόνια η κρήνη ήταν το μέρος απ' όπου προμηθεύονταν νερό οι κάτοικοι της περιοχής ενώ λόγω της δροσιάς που έφερνε, γύρω της ήταν συγκεντρωμένοι σε τραπέζια οι θαμώνες των καφενείων της πλατείας, όπως αυτοί του παραδοσιακού καφενείου του Μοριά. Έτσι η πλατεία ήταν κατά συνέπεια και ο χώρος συνάθροισης των κατοίκων του Μεταξουργείου. Η υποβάθμιση της περιοχής και η εξέλιξη του συστήματος ύδρευσης οδήγησαν τη κρήνη σε αχρηστία τις τελευταίες δεκαετίες του 20ού αιώνα, το οποίο είχε ως αποτέλεσμα και η ίδια η πλατεία να ερημωθεί. Μετά τις εργασίες αναμόρφωσης της πλατείας Μεταξουργείου το 1997, η κρήνη συντηρήθηκε και προστέθηκε γύρω της μια κυκλική μαρμάρινη λεκάνη, μετατρέποντάς την έτσι σε σιντριβάνι.
Πηγές
Μεταξουργειου
Άννα Χενρίκα Πουστοβουιτούβνα
Βιογραφία
Η μητέρα της ήταν η Πολωνή ευγενής Μαριάνα Κοσακόφσκα και ο πατέρας της ο Ρώσος αξιωματικός Τεόφιλ Πούσταγια, ουγγρικής καταγωγής. Αργότερα έγινε στρατηγός. Μετά τη φοίτηση σε μοναστήρι στο Λούμπλιν, παρακολούθησε ένα σχολείο ολοκλήρωσης στο Πουουάβι. Παρά τη μικτή καταγωγή της, θεωρούσε τον εαυτό της Πολωνή. Ήδη στα 20 της συνελήφθη το 1861 για πολιτική ανυπακοή (έψελνε δημόσια θρησκευτικούς ύμνους). Καταδικάστηκε σε κράτηση σε ορθόδοξο μοναστήρι στη Ρωσία, αλλά δραπέτευσε. Πήρε το δρόμο της προς τη Μολδαβία, όπου ενώθηκε με τους Πολωνούς αντάρτες που συγκροτούνταν σε μονάδες.
Έγινε ακτιβίστρια στο πολωνικό κίνημα ανεξαρτησίας και πολέμησε στην Ιανουαριανή Εξέγερση ως βοηθός του διοικητή Μάριαν Λανγκιέβιτς. Μεταμφιέστηκε σε άνδρα στρατιώτη και είχε το ψευδώνυμο «Μίχαου Σμοκ».
Συνελήφθη και φυλακίστηκε από τις αυστριακές αρχές και μετά την απελευθέρωση της μετακόμισε πρώτα στην Πράγα, μετά στην Ελβετία και τέλος στη Γαλλία, όπου εργάστηκε ως νοσοκόμα στην Παρισινή Κομμούνα του 1870. Το 1873 παντρεύτηκε έναν ιατρό, τον Δρ. Λέβενχαρτ, τον οποίο είχε γνωρίσει κατά τη διάρκεια της εξέγερσης στην Πολωνία. Απέκτησαν τέσσερα παιδιά. Μετά τον θάνατο της κουνιάδας της, ανέλαβε τη φροντίδα των δύο ορφανών παιδιών της. Πέθανε στον ύπνο της στο Παρίσι.
Εξωτερικοί σύνδεσμοι
Κατηγορία:Συμμετέχοντες στην Ιανουαριανή Εξέγερση Κατηγορία:Πολωνές στρατιώτες Κατηγορία:Πολωνοί εθνικιστές
Κόπερ (αποσαφήνιση)
Ο όρος Κόπερ αναφέρεται σε:
Γκμίνα
μικρογραφία| Διαίρεση της Πολωνίας σε γκμίνα Η γκμίνα (πολωνικά: gmina, πληθυντικός gminy, από το γερμανικό Gemeinde που σημαίνει κοινότητα) είναι η κύρια μονάδα της διοικητικής διαίρεσης της Πολωνίας, παρόμοια με το δήμο. Την 1η Ιανουαρίου 2019, υπήρχαν 2.477 κοινότητες σε όλη τη χώρα, που περιλάμβαναν πάνω από 43.000 χωριά. 940 κοινότητες περιλαμβάνουν πόλεις και κωμοπόλεις, με 302 μεταξύ αυτών να αποτελούν μια ανεξάρτητη αστική γκμίνα (gmina miejska) που αποτελείται αποκλειστικά από μια αυτόνομη πόλη ή μία από τις 107 πόλεις, όπου η τελευταία διοικείται από έναν δήμαρχο πόλης (prezydent miasta).
Η γκμίνα είναι η βασική μονάδα εδαφικής διαίρεσης στην Πολωνία από το 1974, όταν αντικατέστησε τη μικρότερη γκρομάντα (πολωνικά: gromada). Τρεις ή περισσότερες γκμίνα αποτελούν μια μονάδα υψηλότερου επιπέδου που ονομάζεται πόβιατ, εκτός από εκείνα που έχουν το καθεστώς μιας πόλης με δικαιώματα πόβιατ, μια αστική γκμίνα που ταυτόχρονα είναι ένα πόβιατ από μόνο του. Κάθε πόβιατ έχει την έδρα του σε μια πόλη, στην τελευταία περίπτωση είτε μια αστική γκμίνα είτε ένα μέρος μιας αστικής-αγροτικής.
Τύποι
Υπάρχουν τρεις τύποι γκμίνα:
Μερικές αγροτικές γκμίνα έχουν την έδρα τους σε μια πόλη που η ίδια βρίσκεται εκτός της επικράτειας της γκμίνα. Για παράδειγμα, η αγροτική Γκμίνα Αουγκούστουφ διοικείται από την πόλη Αουγκούστουφ, αλλά δεν περιλαμβάνει την πόλη, καθώς το Αουγκούστουφ είναι μία αστική γκμίνα από μόνο του.
Πηγές
Κατηγορία:Διοικητική διαίρεση της Πολωνίας
Ουμπέρτο Ανιέλλι
Ο Ουμπέρτο Ανιέλλι (ιταλικά: Umberto Agnelli), (Λωζάνη, 1 Νοεμβρίου 1934 - Τορίνο, 27 Μαΐου 2004), ήταν Ιταλός βιομήχανος και πολιτικός. Ήταν ο τρίτος γιος της Βιρτζίνια Μπουρμπόν ντελ Μόντε και του Εντουάρντο Ανιέλλι και ο νεώτερος αδελφός του Τζάννι Ανιέλλι.
Διετέλεσε Διευθύνων Σύμβουλος της ιταλικής αυτοκινητοβιομηχανίας Fiat από το 1970 έως το 1976 και, μετά το θάνατο του αδελφού του Τζάννι, ήταν σύντομα πρόεδρος του ομίλου FIAT (2003-2004), μέχρι το θάνατό του, σε ηλικία 69 ετών. Ο Ουμπέρτο ήταν επίσης πρόεδρος και αργότερα επίτιμος πρόεδρος της Juventus, της ποδοσφαιρικής  ομάδας που ανήκει μακράν στη FIAT και την  οικογένεια Ανιέλλι και ήταν για λίγο ο πρόεδρος της ιταλικής ομοσπονδίας ποδοσφαίρου.
Οικογένεια και προσωπική ζωή
Ο Ουμπέρτο Ανιέλλι γεννήθηκε στη Λωζάννη της Ελβετίας και ήταν ο νεότερος από τα επτά αδέρφια. Η ζωή του είχε μια σειρά από οικογενειακές και προσωπικές τραγωδίες. Ο πατέρας του Εντουάρντο έχασε τη ζωή του σε ένα αεροπορικό δυστύχημα όταν ήταν ενός έτους και η μητέρα του Βιρτζίνια πέθανε σε τροχαίο ατύχημα δέκα χρόνια αργότερα όταν ήταν μόλις 11 ετών.
Το 1959 ο Ανιέλλι παντρεύτηκε την κληρονόμο Ντόνα Αντονέλα Μπέτσι Πιάτζιο, από τη γνωστή οικογένεια του Πιατζίο. Είχαν τρεις γιους, αλλά τα πρώτα τους, δίδυμα αγόρια, πέθαναν λίγο μετά τη γέννηση. Ο τρίτος γιος, Τζιοβάνι Αλμπέρτο Ανιέλλι, μεγάλωσε ως επικεφαλής της οικογενειακής επιχείρησης Piaggio της μητέρας του και ήταν έτοιμος για να πετύχει στη Fiat, αλλά πέθανε από καρκίνο σε ηλικία 33 ετών το 1997. Ο Ουμπέρτο και η Αντονέλα αργότερα χώρισαν και το 1974 ο Ουμπέρτο παντρεύτηκε τη Ντόνα Αλέγκρα Καρατσιόλο ντι Καστανιέτο. Η Αλέγκρα είναι η πρώτη ξάδερφη της Μαρέλα Καρατσιόλο ντι Καστανιέτο, συζύγου του αδελφού του Τζάννι. Οι κυρίες προέρχονται από τον παλιό ναπολιτάνικο Οίκο του Καρατσιόλο που έχει, μεταξύ άλλων, τίτλους ευγενείας του πρίγκιπα του Καστανιέτο και του Δούκα του Μελίτο. Ο Ουμπέρτο και η Αλέγκρα απέκτησαν δύο παιδιά: τον Αντρέα Ανιέλλι (γενν. 1975) ) και την Άννα Ανιέλλι (γενν  1977). Ο Αντρέα αργότερα ακολούθησε τα βήματα του πατέρα του και είναι πρόεδρος της Juventus από το 2010 εώς σήμερα.
Καριέρα
Ο Ουμπέρτο Ανιέλλι ήταν πρόεδρος της ελεγχόμενης από τη FIAT Juventus μεταξύ 1956-61 και ήταν επίτιμος πρόεδρος από το 1970-2004.
Ήταν πρόεδρος της Fiat France μεταξύ 1965-80 και διευθύνων σύμβουλος της Fiat SpA 1970-76 και επίσης αντιπρόεδρος 1976-93. Διετέλεσε πρόεδρος της Fiat Auto 1980-90 και μέλος του Διεθνούς Συμβουλευτικού Συμβουλίου 1993-2004. Αν και ήταν ανώτερο στέλεχος της οικογενειακής επιχείρησης Fiat, παραγκώθηκε να αναλάβει ηγετικό ρόλο από τον αδελφό του Τζάννι μέχρι το θάνατό του το 2003. Μόνο τότε ανέλαβε καθήκοντα προέδρου ολόκληρου του ομίλου Fiat, 2003-2004.
Ο Ουμπέρτο ήταν στη διαδικασία εξορθολογισμού των οικονομικών της Fiat, μετά από μια περίοδο στην οποία ο ισολογισμός της  εταιρείας, το μερίδιο αγοράς και η αξία της μετοχής είχαν υποχωρήσει, όταν πέθανε ξαφνικά από καρκίνο του πνεύμονα μετά από μόλις 18  μήνες παραμονής του στην ηγεσία του Ομίλου της FIAT.
Παρά το γεγονός αυτό, το περιοδικό Forbes εκτιμά ότι ήταν ο 68ος πλουσιότερος άνθρωπος στον κόσμο, με καθαρή αξία περίπου 5,5 δισ. Δολαρίων ΗΠΑ.
Παραπομπές
Κατηγορία:Ιταλοί επιχειρηματίες Κατηγορία:Οικογένεια Ανιέλλι
Αρχιμανδρίτης Ιωακείμ Λιούλιας
Ο Αρχιμανδρίτης Ιωακείμ Λιούλιας (1919 -1943) συμμετείχε στην Εθνική Αντίσταση με το ΕΑΜ στη διάρκεια της Κατοχής και εκτελέστηκε από τους Γερμανούς, το καλοκαίρι του 1943, στη Θεσσαλονίκη.
Βιογραφικό
Ο Ιωακείμ Λιούλιας γεννήθηκε το 1919, στον Κρόκο Κοζάνης. Ο πατέρας του ήταν αρχικά δάσκαλος σε διάφορα χωριά στη Μακεδονία και στη συνέχεια έγινε ιερέας και εγκαταστάθηκε στο Kρόκο. Ο Ιωακείμ Λιόλιος αφού τελείωσε το γυμνάσιο πήγε στην Κωνσταντινούπολη για να σπουδάσει στη Θεολογική Σχολή της Χάλκης. Αφού αποφοίτησε με άριστα επέστρεψε στη Μακεδονία και διορίστηκε ιεροκήρυκας στη Μητρόπολη Σερβίων και Κοζάνης.
Μετά την ολοκλήρωση της στρατιωτικής του θητείας, στη διάρκεια της οποίας υπηρέτησε ως έφεδρος ανθυπολοχαγός πεζικού, χειροτονήθηκε διάκονος και το 1939 μετατέθηκε στην Αθήνα, έγινε ιερέας και στη συνέχεια έλαβε το οφίκιο του αρχιμανδρίτη. Στον Ελληνοϊταλικό Πόλεμο του 1940 υπηρέτησε στη 15η μεραρχία πεζικού ως στρατιωτικός ιερέας με το βαθμό του Λοχαγού.
Στη διάρκεια της Κατοχής ήταν Ιεροκήρυκας αρχικά στην Μητρόπολη Γρεβενών και στη συνέχεια στη Μητρόπολη Κοζάνης. Πήρε μέρος στην Αντίσταση και  με τις παρεμβάσεις του έσωσε πολλούς κατοίκους της Κοζάνης και της ευρύτερης περιοχής. Είχε επαφές με καπετάνιους της Εθνικής Αντίστασης και τους έδινε πληροφορίες για τις κινήσεις των κατοχικών στρατευμάτων. Όταν έγινε γνωστό ότι οι Γερμανοί είχαν πληροφορηθεί για τη δράση του τού πρότειναν να φύγει στο βουνό αλλά αυτός αρνήθηκε για να μη θέσει σε κίνδυνο τους κατοίκους.
Στις 5 Μάιου 1943 ο Αρχιμανδρίτης Ιωακείμ Λιούλιας συνελήφθη από τους Γερμανούς και στάλθηκε στις φυλακές «501» της Γκεστάπο στη Θεσσαλονίκη όπου ανακρίθηκε και υπέστη βασανιστήρια. Εκτελέστηκε στις 2 Ιουλίου 1943 στο χώρο της πλινθοποιίας Παπαγεωργίου, στην περιοχή των Σφαγείων μαζί με άλλους 49 κρατούμενους από το Γεντί-Κουλέ και το στρατόπεδο Παύλου Μελά (σύμφωνα με δημοσίευμα της εφημερίδας Μακεδονία, στο φύλλο της 9ης Απριλίου 1945, οι εκτελεσθέντες ήταν 49 και όχι 50 καθώς ένας από τους κρατούμενους που επρόκειτο να εκτελεστεί κατάφερε να ξεφύγει. Η εκδοχή αυτή ενισχύεται από το γεγονός ότι στο Ληξιαρχείο Θεσσαλονίκης καταγράφηκαν 49 ονόματα εκτελεσμένων και όχι 50). Το όνομά του έχει δοθεί σε οδούς στην ανατολική Θεσσαλονίκη και στη Κοζάνη και στον Πολιτιστικό Σύλλογο Κρόκου Κοζάνης.
Παραπομπές
Κατηγορία:Έλληνες αντιστασιακοί
Ο Κυρίαρχος
Ο Κυρίαρχος (γαλλικά: Le Solitaire) είναι μια αστυνομική περιπέτεια Γαλλικής παραγωγής του 1987 σε σκηνοθεσία Ζακ Ντερέ και πρωταγωνιστεί ο Ζαν Πολ Μπελμοντό.
Πλοκή
Δύο αστυνομικοί, ο Σταν και ο Σιμόν θα πάνε ένα βράδυ σε μια ντισκοτέκ του Παρισιού για να διασκεδάσουν για τελευταία φορά επειδή έχουν αποφασίσει να παραιτηθούν από την αστυνομία και να πάνε στις Αντίλλες για να αναλάβουν την διαχείρηση ενός ξενοδοχείου.
Στη ντισκοτέκ όμως θα κάνει την εμφάνιση του και ένας κακοποιός ο Σνεντέρ, ο οποίος έχει ανοικτούς λογαριασμούς με τον Σιμόν επειδη τον είχε συλλάβει στο παρελθόν.
Ο Σιμόν βλεπόντας τον Σνεντέρ αποφασίζει να τον ακολουθήσει στις τουάλετες του μαγαζιού, εκεί όμως ο Σντεντέρ θα τον περιμένει και θα τον σκοτώσει. Ο Σταν ακουγόντας τους πυροβολισμούς θα τρέξει αμέσως και θα βρει τον Σιμόν μέσα σε μια λίμνη αίματος, με τον Σνεντέρ να έχει προλάβει να διαφύγει από την ντισκοτέκ κλεβόντας ένα διερχόμενο αυτοκίνητο.
Ο Σταν μετά το θάνατο του φίλου και συναδέλφου του αποφασίζει να παραμείνει στην αστυνομία για να καταφέρει να εντοπίσει τον Σνεντέρ και να πάρει εκδίκηση.
Υποδοχή
Ο Μπελμοντό με τον Ντερέ είχε συνεργαστεί στη προηγουμένη ταινία Ο Περιθωριακός, η οποία είχε σημειώσει μεγάλη εμπορική επιτυχία και έλπιζαν να ξανακάνουν το ίδιο 4 χρόνια αργότερα, αλλά η ταινία ήταν μια απογοήτευση στο box office και που οδήγησε στο τέλος του κύκλου των αστυνομικών ταινιών του Μπελμοντό, όπου επίσης είχε ως αποτέλεσμα ο ηθοποιός να επιστρέψει στη θεατρική σκηνή.
Εξωτερικοί σύνδεσμοι
Κατηγορία:Γαλλικές ταινίες Κατηγορία:Γαλλικές αστυνομικές ταινίες Κατηγορία:Γαλλόφωνες ταινίες Κατηγορία:Ταινίες σε σκηνοθεσία Ζακ Ντερέ Κατηγορία:Ταινίες γυρισμένες στο Παρίσι Κατηγορία:Ταινίες του 1987
Μαρία δε λα Θέρδα
Η Μαρία του Αλανσόν, (Ισπανική γλώσσα : Maria, 1319 - 13 Μαρτίου 1375) από τον Οίκο των Ιβρέα-Καστίλης γεννήθηκε ως κόρη της κόμισσας της Λάρα και με τον γάμο της έγινε κόμισσα του Αλανσόν. Ήταν η τρίτη κόρη του Φερδινάνδου δε λα Θέρδα και της Χουάνα Νιούνιεθ δε Λάρα, κόμισσας της Λάρα, κόρης του Χουάν Νούνιεθ Α΄ δε Λάρα κυρίου των Λέρμα, Αμάγια, κ.ά. Αδέλφια της ήταν ο Χουάν Νούνιεθ Γ΄ και η Μπλάνκα. Σε ηλικία 3 ετών η Μαρία έχασε τον πατέρα της, ενώ η μητέρα της απεβίωσε 29 χρόνια αργότερα (1351). Ο πρώτος γάμος της έγινε στο Πουασύ με τον Κάρολο κύριο του Ετάμπ. Αυτός απεβίωσε ένα έτος μετά, αφήνοντας τη 17ετή Μαρία με δύο παιδιά. Τρεις μήνες μετά η Μαρία παντρεύτηκε για δεύτερη φορά με τον Κάρολο Β΄ κόμη του Αλανσόν, ο οποίος 9 έτη μετά σκοτώθηκε στη μάχη του Κρεσύ. Απεβίωσε στο Παρίσι 56 ετών και τάφηκε δίπλα στον 2ο σύζυγό της στην -τώρα κατεστραμμένη- μονή των Ιακωβίνων. Τα επιτύμβια γλυπτά των δύο, βρίσκονται στη Βασιλική Σαιν-Ντενί.
Οικογένεια
Παντρεύτηκε πρώτα το 1335 τον Κάρολο των Εβρέ κύριο του Ετάμπ και είχε τέκνα:
Το 1336 απεβίωσε ο Κάρολος και η Μαρία έκανε, τρεις μήνες μετά, δεύτερο γάμο με τον Κάρολο Β΄ των Βαλουά κόμη του Αλανσόν και είχε τέκνα:
Πηγές
Κατηγορία:Καστιλιανός Οίκος της Ιβρέας Κατηγορία:Κόμησσες του Αλανσόν
Φίλιππος του Αλανσόν
O Φίλιππος Β΄ του Αλανσόν, (Γαλλική γλώσσα : Philip, 1339 - 16 Νοεμβρίου 1397) από τον Οίκο των Βαλουά-Αλανσόν ήταν Γάλλος καρδινάλιος, επίσκοπος του Μπωβαί, αρχιεπίσκοπος του Ρουέν, Λατίνος πατριάρχης της Ιερουσαλήμ, Αποστολικός διοικητής της επισκοπής του Ως, γενικός αντιπρόσωπος του Παπικού Κράτους, καρδινάλιος-επίσκοπος της Σαμπίνα, της Όστια, πατριάρχης της Ακουιλέια και πρύτανης του Συλλόγου των Καρδιναλίων. Ήταν ο δεύτερος γιος του Καρόλου Β΄, κόμη του Αλανσόν και της Μαρίας των Ιβρέα-Καστίλης, κόρης του Φερδινάνδου δε λα Σέρδα κυρίου της Λάρα. Ο πατέρας του ήταν μικρότερος αδελφός του βασιλιά Φιλίππου ΣΤ΄ της Γαλλίας και έπεσε στη "μάχη του Κρεσύ", η μητέρα του ήταν δισέγγονη του βασιλιά της Καστίλης Αλφόνσου του Σοφού. Αδελφός του ήταν ο Κάρολος Α΄ κόμης του Αλανσόν, μετέπειτα αρχιεπίσκοπος του Λυόν. Γεννήθηκε στο Μπρι (μεταξύ του Σηκουάνα και του Μάρνη) που βρίσκεται στον Γαλλικό νομό Σεν-ε-Μαρν, από νωρίς εισήλθε στην υπηρεσία της Εκκλησίας. Ίσως έγινε αρχιδιάκονος του Μπρι, της επισκοπής του Μω, όταν ήταν έφηβος. Σε ηλικία 17 ετών, το 1356, έγινε επίσκοπος του Μπωβαί και ανέλαβε την επισκοπή στις 24 Μαρτίου 1356 αν και όχι ακόμη χειροτονημένος, οι λεπτομέρειες δεν είναι γνωστές. Επειδή πέρασαν αρκετά έτη χωρίς να έχει έλθει ακόμη η επικύρωση από τον Σύλλογο των Καρδιναλίων, άφησε την επισκοπή το 1360 για να γίνει αρχιεπίσκοπος του Ρουέν (14 Ιουνίου 1360).
Μερικά έτη μετά ήλθε σε διαμάχη με τον Κάρολο Ε΄ επειδή δεν χορηγούσε το επίδομα (benefice) στον ιερέα που είχε προτείνει ο βασιλιάς. Την ίδια εποχή μετέβη στη Ρώμη όπου ο Πάπας Γρηγόριος ΙΑ΄ τον όρισε Λατίνο πατριάρχη της Ιερουσαλήμ. Το 1374 παραιτήθηκε από την αρχιεπισκοπή της Ρουέν για να διοριστεί την ίδια χρονιά (27 Σεπτεμβρίου 1374) Αποστολικός Διοικητής της επισκοπής του Ως, την υπηρετούσε από το 1379. Ο Πάπας Ουρβανός ΣΤ΄ που εξελέγη στις 8 Απριλίου 1378 πρότεινε τον Φίλιππο για Καρδινάλιο (18 Σεπτεμβρίου 1378) με έδρα την Βασιλική Σάντα Μαρία ιν Τραστέβερε. Ο πάπας του πρότεινε επίσης τον διορισμό του σαν Γενικό Βικάριο στα Παπικά Κράτη. Ο Φίλιππος Β΄ ενώθηκε σε δύο χρόνια (1380) με τους Γάλλους καρδιναλίους που απέρριψαν τον πάπα Ουρβανό ΣΤ΄ και πρότειναν να εκλέξουν τον αντίπαπα Κλήμη Ζ΄ που ήταν υπεύθυνος για την σφαγή 4.000 κατοίκων στην Τσεζένα. Ο Κλήμης Ζ΄ μετέφερε την παπική έδρα στην Αβινιόν στη Γαλλία, με τον τρόπο αυτό θα ξεκινήσει το Δυτικό Σχίσμα που θα διατηρηθεί μέχρι το 1415. Ο Ουρβανός ΣΤ΄ τον τιμώρησε για την αποστασία, έκανε κατάσχεση σε όλους τους τίτλους του. Ο Φίλιππος Β΄ άλλαξε πάλι την ίδια χρονιά την πίστη του, αποκαταστάθηκε από τον πάπα Ουρβανό ΣΤ΄ που του έδωσε προαγωγή στον τίτλο του επισκόπου της Σαμπίνα. Την επόμενη χρονιά (1381) διορίστηκε στη θέση του πατριάρχη της Ακυληία, μία από τις ισχυρότερες εκκλησιαστικές θέσεις σε ολόκληρη την Ιταλική χερσόνησο. Ο διορισμός αυτός έφερε μεγάλες αναταραχές στον τοπικό πληθυσμό με αποτέλεσμα ο πάπας να αναγκαστεί να τον απομακρύνει (1388). Διορίστηκε παπικός λεγάτος στη Γερμανία (1389) με αποτέλεσμα να μην μπορέσει να συμμετέχει στην ορκωμοσία του νέου πάπα Βονιφάτιου Θ΄, τον διόρισε επίσκοπο της Όστια (1392). Ο Φίλιππος Β΄ εξελέγη τον Φεβρουάριο του 1394 Κοσμήτορας του Κολλεγίου των Καρδιναλίων, πέθανε στη Ρώμη (1397) και τάφηκε στη Σάντα Μαρία ιν Τραστέβερε που είχε οικοδομήσει ο ίδιος για τον εαυτό του.
Πηγές
Κατηγορία:Οίκος των Βαλουά
Σοχάτσεφ
Το Σοχάτσεφ (πολωνικά: Sochaczew) είναι πόλη και η έδρα του Πόβιατ Σοχάτσεφ, στο Βοεβοδάτο Μασοβίας στην κεντρική Πολωνία, κοντά στους ποταμούς Μπζούρα, Ουτράτα και Πίσια. Ο πληθυσμός του είναι 35.684 κάτοικοι (2020).
Το Σοχάτσεφ είναι μια από τις παλαιότερες πόλεις της Μασοβίας. Είναι επίσης ο υποτιθέμενος τόπος θανάτου του Μπολέσλαφ Γ΄ του Στραβόστομου. Ιδρύθηκε πριν από το 1368, επιβεβαιώθηκε και επεκτάθηκε το 1476. Στη συνέχεια, ήταν η βασιλική πόλη του Στέμματος του Βασιλείου της Πολωνίας, που ανήκε στο Βοεβοδάτο Ράβα το 1792. Ήταν επίσης ο τόπος των συναντήσεων των σέιμικ της γης Σοχάτσεφ από τον 16ο αιώνα έως το πρώτο μισό του 18ου αιώνα.
Εξωτερικοί σύνδεσμοι
Κατηγορία:Πόλεις της Πολωνίας Κατηγορία:Πόλεις του Βοεβοδάτου Μασοβίας Κατηγορία:Βοεβοδάτο Ράβα Κατηγορία:Κυβερνείο Βαρσοβίας Κατηγορία:Βοεβοδάτο Βαρσοβίας (1919-1939) Κατηγορία:Εγκλήματα πολέμου των Ναζί στην Πολωνία